
న్యూఢిల్లీ, జనవరి 5: తీవ్రమైన నేరారోపణలు ఎదుర్కొంటున్న వ్యక్తులను ఎన్నికల్లో పోటీ చేసేందుకు అనుమతించాలా వద్దా? అనే విషయాన్ని సుప్రీంకోర్టు ఐదుగురు సభ్యుల రాజ్యాంగ ధర్మాసనం పరిశీలించనుంది. కేసు విచారణ ఏ దశలో ఉన్నపుడు ప్రజాప్రతినిధిని అనర్హుడిగా ప్రకటించాలనేది కూడా తేల్చనుంది. ప్రధాన న్యాయమూర్తి జస్టిస్ జె.ఎ్స.ఖేహార్, జస్టిస్ ఎన్.వి.రమణ, జస్టిస్ డి.వై.చంద్రచూడ్లతో కూడిన ధర్మాసనం గురువారం ఈ విషయం వెల్లడించింది. బీజేపీ నేత అశ్విని కుమార్ ఉపాధ్యాయ, ఎన్నికల సంఘం మాజీ ప్రధాన కమిషనర్ జె.ఎం.లింగ్డో సహా పలువురు వీటిపై గత ఏడాది ప్రజాహిత వ్యాజ్యాలను వేశారు. గత మార్చి 8న సుప్రీంకోర్టు వ్యాజ్యాలను విచారణకు స్వీకరించి, కేసును ప్రధాన న్యాయమూర్తి ధర్మాసనానికి బదిలీ చేసింది. గురువారం కేసు విచారణకు వచ్చినపుడు అశ్విని కుమార్ తరఫు న్యాయవాది త్వరలో పలు రాష్ట్రాల్లో జరుగుతున్న శాసనసభ ఎన్నికల్లో కరడుగట్టిన నేరస్థులు పోటీచేసే అవకాశం ఉందని ప్రస్తావించారు. వ్యవహారాన్ని అత్యవసరంగా పరిశీలించాలని కోరారు. ఈ ప్రశ్నలకు ఇప్పటికిప్పుడు సమాధానం ఇవ్వడం కుదరదని ధర్మాసనం తేల్చిచెప్పింది. ఎన్నికల్లో పోటీ చేసే వ్యక్తులపై తప్పుడు కేసులు బనాయిస్తారనే భయం కూడా వ్యక్తమవుతోందని తెలిపింది. ప్రస్తుతం తీవ్రమైన క్రిమినల్ కేసుల్లో శిక్ష పడిన వ్యక్తులను ఎన్నికల్లో పోటీకి అనుమతించడం లేదు. ప్రజాప్రతినిధులైతే శిక్ష పడగానే చట్టసభ సభ్యత్వం రద్దు అవుతోంది. చార్జిషీటు దశలోనే వీరిపై వేటేయాలన్నది తాజా ప్రజాహిత వ్యాజ్యాల డిమాండ్.

newdhilly, janavari 5: teevramaina neraropanalu edurkontunna vyaktulanu ennikallo poty chesenduku anumatinchaalaa vadda? ane vishayaanni supreenkortu aiduguru sabhyula raajyaamga dharmasana pariseelinchanundi. kesu vichaarana e dasalo unnapudu prajaapratinidhini anarhudigaa prakatinchaalanedi kuudaa telchanundi. pradhaana nyaayamuurti justis je.es.khehar, justis en.vi.ramana, justis di.vai.chandrachudlatho kuudina dharmasana guruvaram ee vishayam velladinchindi. bgfa netha ashwini kumar upadhyaya, ennikala sangham maji pradhaana commisioner je.em.lingdo sahaa paluvuru veetipai gatha edaadi prajaahita vyaajyaalanu vaesaaru. gatha marchi 8na supreenkortu vyaajyaalanu vichaaranaku sweekarinchi, kesunu pradhaana nyaayamuurti dharmasananiki badili chesindi. guruvaram kesu vichaaranaku vachinapudu ashwini kumar tarafu nyaayavaadi twaralo palu rashtrallo jarugutunna saasanasabha ennikallo karadugattina nerasthulu potichese avakaasam undani prastaavinchaaru. vyavahaaraanni atyavasaramgaa pariseelinchaalani koraru. ee prasnalaku ippatikippudu samadhanam ivvadam kudaradani dharmasana telchicheppindi. ennikallo poty chese vyaktulapai tappudu kesulu banaayistaarane bhayam kuudaa vyaktamavutondani telipindi. prastutam teevramaina criminal kesullo shiksha padina vyaktulanu ennikallo potiki anumatinchadam ledu. prajaapratinidhulaite shiksha padagaane chattasabha sabhyatvam raddu avutondi. chaarjisheetu dasalone veeripai veteyalannadi taja prajaahita vyaajyaala demand.